Sagunt ja compta amb la placa distintiva de la Xarxa de Municipis Protegits contra la Violència de Gènere
12 de setembre 2019

![](/media/yo0ey5ig/71img_1887_cuerpo.jpg)  
  

Sagunt ja compta amb la placa distintiva de la Xarxa de Municipis Protegits contra la Violència de Gènere. Este matí s'ha instal·lat este distintiu en l'Àrea d'Igualtat, situada als jardins de l'Antic Sanatori del Port de Sagunt. 

  

L'alcalde de Sagunt i regidor d'Igualtat, Darío Moreno, ha acudit este matí a l'àrea i ha assegurat que este és un distintiu “**molt important perquè designa la nostra ciutat com a referent perquè les persones, i particularment les dones, se senten segures”**. Però, especialment, Moreno ha destacat que la placa “**simbolitza el treball que es fa des de l'àrea, ja que tenim a unes grans professionals que durant anys es dediquen a prestar un servici imprescindible a persones que estan en una situació molt vulnerable i el qual hem de continuar reforçant. Per este motiu, era important situar esta placa precisament ací, perquè tinguen un reconeixement per part de l'Ajuntament, de la Diputació de València i de tots els ciutadans i ciutadanes**”.

  

Sagunt va ser admesa en la Xarxa de Municipis Protegits contra la Violència de Gènere, impulsada per la Diputació de València el mes de maig passat. Al desembre de 2018, el Ple Municipal va aprovar per unanimitat el Pla Municipal d'actuació i coordinació enfront de la violència de gènere a Sagunt 2019-2022, que ha permés al municipi ingressar en la Xarxa.

  

![](/media/rogbyyms/71img_1898_cuerpo.jpg)  
  

La Xarxa de Municipis Protegits contra la Violència de Gènere té com a finalitat aconseguir una acció més eficaç en la prevenció, detecció i eliminació de qualsevol forma de violència contra les dones que es puga donar en els municipis de la província de València, així com possibilitar una acció coordinada i transversal que assegure una resposta eficaç, ràpida i homogènia en la intervenció amb dones víctimes de maltractaments.

  

L'objectiu de la Xarxa és garantir la igualtat d'oportunitats en l'accés als recursos de prevenció i atenció a la violència de gènere, millorant així la qualitat de vida de les dones de la província, en general, i de les dones i dels seus fills i filles que han patit o patixen violència de gènere, en particular, independentment de la seua zona de residència, implicant els poders públics en les actuacions dirigides a l'eradicació de la violència de gènere.

  

Per este motiu, l'Ajuntament de Sagunt, a través de l'àrea d'Igualtat, oferix una atenció integral a totes les dones que estan o han estat exposades a situacions de violència de gènere. També es treballa en l’àmbit preventiu amb la formació que s'impartix en els centres educatius i en les campanyes de sensibilització i informació dirigides a tota la ciutadania. La violència de gènere és un problema de caràcter públic que afecta tota la societat en el seu conjunt, per la qual cosa la seua eradicació ha de ser un dels objectius fonamentals de tots els poders públics i una obligació que correspon als governs i les administracions en el marc de les seues competències corresponents.

*   [](http://www.facebook.com/sharer.php?u=https://aytosagunto.es/va/actualitat/sagunt-ja-compta-amb-la-placa-distintiva-de-la-xarxa-de-municipis-protegits-contra-la-violencia-de-genere/ "Facebook")
*   [](http://twitter.com/share?url=https://aytosagunto.es/va/actualitat/sagunt-ja-compta-amb-la-placa-distintiva-de-la-xarxa-de-municipis-protegits-contra-la-violencia-de-genere/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-ja-compta-amb-la-placa-distintiva-de-la-xarxa-de-municipis-protegits-contra-la-violencia-de-genere/ "Linked In")
*   [](mailto:?body=https://aytosagunto.es/va/actualitat/sagunt-ja-compta-amb-la-placa-distintiva-de-la-xarxa-de-municipis-protegits-contra-la-violencia-de-genere/)